EkBass/fiwiki-20250220-pages-articles huggingface dataset:
Hikueru

Hikueru on Tuamotun ryhmään kuuluva atolli Ranskan Polynesiassa. Louis Antoine de Bougainville löysi sen vuonna 1768. Vuonna 1903 sattunut sykloni aiheutti Hikuerun atollilla huomattavaa tuhoa ja vaati 377 ihmisen hengen. Atollilla oli 179 asukasta vuoden 2017 väestönlaskennassa. Sen pinta-ala on 107 km². Hikueru sijaitsee hieman Tuamotun maantieteellisestä keskikohdasta kaakkoon. Sieltä on 53 kilometrin matka Marutea Nordille, 48 kilometrin matka Marokaulle, 50 kilometrin matka Reitorulle sekä 22 kilometrin matka Tekokotalle. == Lähteet == == Aiheesta muualla == Luokka:Ranskan Polynesian saaret
Pakkasherra

Pakkasherra on Throes of Dawn -nimisen suomalaisen dark metal -yhtyeen debyyttialbumi joka julkaistiin vuonna 1997. Albumi erottuu myöhemmästä tuotannosta ollessaan enemmän black metal-vivahteisempi ja nopea tempoisempi. ==Kappaleet== # # # # # # # # # # Kaikki kappaleet sovittanut Throes of Dawn. Kaikki sanoitukset Koivula. ==Kokoonpano== * Henri Koivula - laulu * Jani Heinola - rytmikitara, kosketinsoittimet ja puhtaat lauluosuudet * Toni Jokinen - soolo- ja akustinen kitara * Matti Suomela - basso * Teemu Jokinen - rummut ==Aiheesta muualla== * * Luokka:Vuoden 1997 esikoisalbumit Luokka:Throes of Dawnin albumit
Seikkailu G-duurissa

Seikkailu G-duurissa on suomalaisen Gasoline Girls And Petrol Boysin studioalbumi, joka julkaistiin vuonna 1990. Levy on äänitetty J.J.-studiossa Tampereella ja miksattu Finnfox-studiossa Helsingissä. Albumin kannen on suunnitellut Mari Kerminen. == Kappaleet == # # # # # # # # # # CD-version bonuskappaleet # * # == Muusikot == * Kikka Laitinen – laulu, kosketinsoittimet * Kaija Kurki-Suonio – alttosaksofoni, taustalaulu * Minna Kuivasmäki – tenorisaksofoni, taustalaulu * Juha Kokkonen – rummut * Baba Salama – kitara * Maukka Wahlsten – bassokitara * Jykä Ahola – trumpetti, flyygelitorvi * Vekku Miettinen – pasuuna * Kreeta-Maria Kentala – viulu * Juha Junttu – laulu Luokka:Vuoden 1990 albumit Luokka:Gasoline Girls And Petrol Boysin albumit Luokka:T. T. Oksalan tuottamat albumit
Viron kokoomuspuolue

Viron kokoomuspuolue () oli virolainen oikeistoliberaali puolue, joka toimi vuosina 1991–2000. ==Uuden itsenäisyyden jälkeinen puolueen synty== Puolue syntyi Viron uuden itsenäistymisen jälkeen 8. joulukuuta 1991. Puolueen jäsenissä oli huomattava osa entistä Neuvosto-Viron nomenklatuuraa, joka tuki sosiaalisen markkinatalouden soveltamista siirtymäkaudella vanhasta neuvostotaloudesta markkinatalouteen. Puolue osallistui uuden itsenäisyyden ensimmäisiin riigikogu-vaaleihin syyskuussa 1992 "Turvallinen koti" () -vaaliliiton osana. Vaaliliiton muut jäsenet Viron kokoomuspuolueen lisäksi olivat entisten kolhoosijohtajien ja maatalousvirkamiesten Maaliitto ja pienempi Oikeusliitto . "Turvallinen koti" -vaaliliitto sai kaikkiaan 17 paikkaa riigikogun 101 paikasta, mutta joutui oppositioon Isänmaaliiton Mart Laarin muodostaessa oikeistohallituksen. Kokoomuspuolueen osuus 17:stä oli kuusi edustajaa. ==Hallitusvastuussa 1995–1999== Seuraavissa riigikogun vaaleissa 1995 Kokoomuspuolueen ja maaseudun ihmisten vaaliliiton () alaisuuteen kuuluivat Viron kokoomuspuolue, Maaliitto, Viron eläkeläisten ja perheiden puolue () ja Maanviljelijöiden liitto (). Vaaliliiton puolueet olivat olleet oppositiossa siihen asti, mutta maaliskuun 1995 vaaleissa vaaliliitosta tuli suurin ryhmä eli se sai 32 % äänistä ja 41 paikkaa 101-jäsenisestä riigikogusta. Vaaliliiton ja samalla kokoomuspuolueen edustajana Tiit Vähi sai tehtävän muodostaa hallitus, johon tuli mukaan myös Edgar Savisaaren johtama Keskustapuolue (). Hallitus kaatui kuitenkin jo marraskuussa 1995 ns. nauhaskandaaliin, jossa selvisi, että toisten poliitikkojen keskusteluja oli nauhoitettu. Kaiken lisäksi sisäministeri Savisaar oli sekaantunut tähän skandaaliin, joten hallituksessa ollut Keskustapuolue joutui siirtymään oppositioon. Viron kokoomuspuolue ja Vähi pääministerinä kuitenkin jatkoi muodostaen hallituksen uuden kumppanin eli Viron reformipuolueen () kanssa. Tämä jälkimmäinen Vähin hallitus istui maaliskuuhun 1997, jonka jälkeen pääministeriksi nousi toinen kokoomuspuoluelainen eli Mart Siimann halliten vähemmistöhallituksena maaliskuuhun 1999. ==Puolueen vaalitappio ja hajoaminen== Vuoden 1999 riigikogun vaaleissa Kokoomuspuolue ei päässyt enää vaaliliittoihin, kuten aiemmin. Tuloksena oli vain seitsemän edustajaa riigikoguun. Puolue joutui tämän jälkeen oppositioon. Elokuussa 2000 puolueen näkyvä hahmo, entinen riigikogun puhemies Ülo Nugis erosi kannattajineen puolueesta perustaen oman puolueensa. Tämän seurauksena Viron kokoomuspuolue ajettiin alas marraskuuhun 2002 mennessä. ==Puolueeen puheenjohtajat== * 1991 – 1992: Jaak Tamm * 1992 – 1993: Peeter Lorents * 1993: Riivo Sinijärv * 1993 – 1997: Tiit Vähi * 1997 – 1999: Mart Siimann * 1999 – 2000: Andrus Öövel * 2000 – 2002: Märt Kubo Luokka:Liberaalit puolueet Luokka:Viron puolueet
Syntetisaattori (täsmennyssivu)

Syntetisaattori voi tarkoittaa ainakin seuraavia asioita: *Äänisyntetisaattoria *Puhesyntetisaattoria *Kuvasyntetisaattoria *Taajuussyntetisaattoria
Kuanua

Kuanua on pääasiassa Papua-Uudessa-Guineassa puhuttava austronesialainen kieli. Suurin osa puhujista asuu Itä-Uuden-Britannian maakunnassa. Kuanuaa puhuvat äidinkielenään tolait. Puhujia oli vuonna 1991 noin 61 000.Ethnologue: Kuanua Viitattu 22.1.2015. Vuodelta 1985 olevien tietojen mukaan kuanuaa käyttää toisena kielenään 20 000 ihmistä. Kieli jakautuu useisiin murteisiin, ja Raamattu käännettiin sille ensimmäistä kertaa 1983. Kuanuaa käytetään pääkielenä Kokopossa ja Rabaulissa. Kieli kuuluu oseanialaiseen kieliryhmään ja sen tyypillisin sanajärjestys on subjekti-verbi-objekti. Papuauusiguinealainen Telek käyttää useissa lauluissaan kuanuan kieltä. == Lähteet == == Aiheesta muualla == *Tolai language course *Tolai (kuanua) poem with audio Luokka:Papua-Uuden-Guinean kielet Luokka:Oseanialaiset kielet
Valkopäätiainen

Valkopäätiainen (Cyanistes cyanus) on sinitiaiselle läheistä sukua oleva tiainen, jota tavataan Tyyneltämereltä Itä-Eurooppaan, Siperian eteläpuolisilla alueilla. Laji on luokiteltu elinvoimaiseksi ja viihtyy paikkalintuna erityisesti joenvarsien lehtimetsissä. == Koko ja ulkonäkö == Valkopäätiainen on pituudeltaan 12–13 cm, ja se painaa 11–13 g. Se on kuin sinitiaisen vaalea kopio: päälaki ja alapuoli ovat valkoiset ja siivellä on valkoiset kuviot. Pyrstössä on laajat valkoiset reunakuviot. Muu puku on väriltään hailakan sininen. On esitetty, että viimeinen jääkausi eristi sini-/valkopäätiaislajin kahdeksi erilliseksi populaatioksi, joiden muuntelu kehittyi eri suuntaan. Lajit risteytyvät keskenään. == Levinneisyys == Valkopäätiaista tavataan Tyyneltämereltä Itä-Eurooppaan, Siperian eteläpuolella. Laji on paikkalintu, vaikka joskus esiintyy lyhytmatkaista vaeltelua. Sen elinalueen laajuus on 1–10 miljoonaa neliökilometriä, Euroopan kannan koko on 5 800–22 000 yksilöä ja sen kanta on elinvoimainen. Suomessa lajia on havaittu noin 30 kertaa, ja nykyään havaintoja kertyy vain satunnaisesti. 1970-luvulla laji pesi varmuudella kahdesti, Tohmajärvellä ja Turussa. Valkopäätiainen havaittiin vuonna 2007 Uuraisilla (Rariteettikomitea ei ole vielä tarkastanut havaintoa) ja 30. tammikuuta vuonna 2010 Siikajoella, sekä loppusyksyn 2015 ja kevään 2016 aikana Helsingin Fastholmassa. == Elinympäristö == Valkopäätiainen viihtyy erityisesti joenvarsien lehtimetsissä. == Lisääntyminen == Valkopäätiainen pesii puussa tai seinässä olevaan koloon. Naaras munii kymmenkunta valkoista munaa, joissa on punaruskeita pilkkuja. Se hautoo kaksi viikkoa. Molemmat vanhemmat ruokkivat poikasia 17-20 päivän ajan. == Ravinto == Valkopäätiainen syö keväästä syksyyn hyönteisiä ja muita selkärangattomia, talvella siemeniä ja pähkinöitä.Oiseaux.net == Lähteet == == Aiheesta muualla == * Vuorisalo, Timo (artikkelissa Evoluutio ei ole uskon asia, toim. Roope Lipasti) 2006: – Turun Sanomat. Viikkoliite 9.9.2006 s. 3. Turku. * Järvinen, Hannu M. & Rauste, Visa 1976: Valkopäätiainen Parus cyanus* pesivänä Tohmajärvellä 1973. – Lintumies 2.1976 s. 58. SLY. * Hurme, Timo 1976: Valkopäätiainen Parus cyanus* Vaasassa 1973. – Lintumies 2.1976 s. 58. SLY. * Jokinen, Markku, Jussila, Matti, Kuikka, Yrjö, Lehtinen, Ossi, Palmgren, Jörgen & Uusivuori, Pertti 1976: Valkopäätiainen Parus cyanus* Helsingissä 1973. – Lintumies 2.1976 s. 59. SLY. * Lehtonen, Raimo 1976: Valkopäätiainen Parus cyanus* risteytyneenä sinitiaisen kanssa Turussa. – Lintumies 2.1976 s. 59. SLY. * Liesma, Jorma 1976: Valkopäätiainen Parus cyanus* Valkeakoskella 1975. – Lintumies 2.1976 s. 60. SLY. * Tiussa, Jouko 1976: Valkopäätiainen Parus cyanus* Pyhäselällä 1973. – Lintumies 2.1976 s. 59. SLY. Luokka:Tiaiset
AEK Ateena

Athlitiki Enosis Konstantinoupoleos (, ”Konstantinopolin urheiluliitto”) on perinteikäs ateenalainen monilajinen urheiluseura. Seuran perustivat vuonna 1924 Ateenaan Turkista paenneet kreikkalaiset pakolaiset. Seuralla on toimintaa muun muassa jalkapallossa, koripallossa, lentopallossa ja käsipallossa. ==Meriitit== === Jalkapallossa === * Kreikan mestaruus (11): 1939, 1940, 1963, 1968, 1971, 1978, 1979, 1989, 1992, 1993, 1994 * Kreikan Cup (14): 1932, 1939, 1949, 1950, 1956, 1964, 1966, 1978, 1983, 1996, 1997, 2000, 2002, 2011 * Kreikan Liigacup: 1990 * Kreikan Super Cup: 1989, 1996 === Koripallossa === * Kreikan mestaruus (9) * Kreikan cup (4) * Saporta Cup (2) == Aiheesta muualla == *Virallinen sivusto *Fanien sivusto *Ultras-ryhmän sivu Luokka:Ateenan urheilu Luokka:Kreikkalaiset monilajiset urheiluseurat Luokka:Vuonna 1924 perustetut urheiluseurat
Siperianuunilintu

Siperianuunilintu (Phylloscopus schwarzi) on pieni uunilintuihin kuuluva varpuslintu. == Koko ja ulkonäkö == Pieni pajulinnun kokoluokkaa oleva lintu, jonka pituus on 11–12 cm ja paino 12 g. Lajin entinen nimi oli schwarzinuunilintu. == Levinneisyys == Siperian havumetsäalue. Syksyisin harhautuu Eurooppaan, ja tavataan Suomessa vuosittain. == Lähteet == == Aiheesta muualla == * Hario, Martti 1983: Syksyinen nuori schwartsinuunilintu, ruskouunilintu ja idäntiltaltti – niiden erottaminen toisistaan kentällä. – Lintumies 1.1983 s. 2-11. LYL. * Rauste, Visa & Salonen, Vesa 1976: Schwarzinuunilintu Phylloscopus schwarzii* ensi kerran Suomessa. - Lintumies 2.1976 s. 60. SLY. * *ITIS: Phylloscopus schwarzi Luokka:Uunilinnut (suku)
Konsertto orkesterille (Bartók)

Konsertto orkesterille (; Sz. 116, BB 123) on Béla Bartókin säveltämä orkesteriteos vuodelta 1943. Béla Bartók sävelsi konserton orkesterille Koussevitzky-säätiön tilauksesta 15. elokuuta – 8. lokakuuta 1943. Teos sai ensiesityksensä Carnegie Hallissa 1. joulukuuta 1944, jolloin sen soitti Serge Koussevitzkyn johtama Bostonin sinfoniaorkesteri. Bartók teki teokseensa muutoksia vielä helmikuussa 1945, jolloin hän muun muassa kirjoitti viimeiseen osaan pidemmän lopetuksen. Sekä alkuperäinen että muokattu versio julkaistiin, ja nykyisin esitetään kumpaakin versiota. == Osat == Bartókin konsertto orkesterille on viisiosainen: # Introduzione # Giuoco delle coppie # Elegia # Intermezzo interrotto # Finale (presto) ==Kirjallisuutta== * Cooper, David 1996: Bartók: Concerto for Orchestra. Cambridge: Cambridge University Press. ISBN 0-521-48505-3 Luokka:Béla Bartókin teokset Luokka:1940-luvun musiikkiteokset Luokka:Konsertot
Konsertto orkesterille

Konserttoja orkesterille ovat muiden muassa: * Konsertto orkesterille, Béla Bartók (1943) * Konsertto orkesterille, Paul Hindemith (1925) * Konsertto orkesterille, Witold Lutosławski (1950–1954)
Peiraieus

Peiraieus () voi viitata seuraaviin antiikin aikaisiin kaupunkeihin: * Pireus (Peiraieus), Ateenan satamakaupunki Attikassa * Peiraieus, Amisoksen kaupungin lyhytaikainen nimi Pontisessa Vähässä-Aasiassa
Germania (lentoyhtiö)

Germania oli Berliinissä Saksassa kotikenttäänsä pitävä lentoyhtiö. Germania lensi 42 kohteeseen Euroopassa. == Historia == Yhtiö perustettiin vuonna 1978 nimellä Special Air Transport. Nimi vaihtui Germaniaksi vuonna 1986. Yhtiö lensi lähinnä tilauslentoja, kunnes alkoi vuonna 2003 myydä lippuja omille lennoilleen markkinointinimellä Germania Express (gexx). dba (myöhempi Air Berlin) osti Germania Express -brändin vuonna 2005, eikä koneensa muille yhtiöille vuokrannut Germania jatkanut omaa lentotoimintaansa lainkaan ennen vuotta 2008. Germania perusti 29. marraskuuta 2013 kahdesti viikossa liikennöidyn reitin Lontoon Gatwickin lentoasemalta Erfurtiin. Yhtiö hakeutui konkurssiin helmikuussa 2019 tehtyään tappiota useamman vuoden ajan. Konkurssin syitä olivat myös mm. rahamarkkinoiden epävakaus, polttoaineiden hintojen nousu sekä vaikeudet uuden lentokaluston toimituksissa. == Laivasto == thumb|Germanian Fokker 100 Joulukuussa 2018 * 21 Airbus A319-100 * 7 Airbus A321-200 * 6 Boeing 737-700 == Lähteet == == Aiheesta muualla == * Germania Luokka:Saksalaiset lentoyhtiöt
Luoteinen federaatiopiiri

Venäjän federaation luoteinen federaatiopiiri () on yksi Venäjän kahdeksasta federaatiopiiristä. Siihen kuuluvat Arkangelin alue, Kaliningradin alue, Karjalan tasavalta, Komin tasavalta, Pietaria ympäröivä Leningradin alue, Murmanskin alue, Pietarin kaupunki, Novgorodin alue, Pihkovan alue ja Vologdan alue. Tarve federaatiopiirien määrittelyyn syntyi 1990-luvulla muodostuneesta hallinnon hajanaisuudesta. Vuonna 2000 muodostetut federaatiopiirit ovat Venäjän presidentinhallinnon alaisuudessa toimivia valtionjohdon instrumentteja liittovaltiosubjekteja laajempien alueiden hallitsemiseen. Luoteinen federaatiopiiri vastaa aiempaa Neuvostoliiton luoteista talousaluetta ilman Viroa, Latviaa ja Liettuaa. == Väestö ja talous == Federaatiosubjekti Väestö 2010 Alueellinen BKT vuonna 2010 (milj. ruplaa) Osuus koko Venäjän BKT:stä vuonna 2010 (%) BKT henkeä kohti (ruplaa, 2010) BKT henkeä kohti (% Venäjän keskiarvosta) Arkangelin alue (ilman Nenetsiaa) 1 185 536 355 884,2 0,95 177 248 68 Kaliningradin alue 941 873 195 063,2 0,52 207 101 79 Karjalan tasavalta 643 548 127 733,8 0,34 198 484 76 Komin tasavalta 901 189 352 334,5 0,94 390 966 149 Leningradin alue 1 716 868 502 126,1 1,34 292 466 112 Murmanskin alue 795 409 234 649,1 0,63 295 004 113 Nenetsien autonominen piirikunta 42 090 145 750,1 0,39 3 462 820 1 323 Novgorodin alue 634 111 127 270,8 0,34 200 707 77 Pietarin kaupunki 4 879 566 1 673 684,4 4,48 342 999 131 Pihkovan alue 673 423 84 344,7 0,23 125 248 48 Vologdan alue 1 202 444 252 063,2 0,67 209 626 80 Yhteensä 13 616 057 3 905 154,0 10,44 286 805 110 == Energia ja luonnonvarat == Luoteisessa federaatiopiirissä toimivat energiantuotantoyhtiöt TGK-1, TGK-2 ja TGK-9. Piirissä on metsävaroja sen verran, että taloudellisesti saavutettavien alueiden vuotuiset hakkuut voivat olla 59 miljoonaa kuutiometriä; tästä hakataan noin 44 miljoonaa kuutiota. Puun jatkojalostuskapasiteettia, mekaanista ja kemiallista metsäteollisuutta on noin 38 %:lle muodostuvasta puumäärästä.Mikhail Giryaev (2006) authorstream.com == Hallinto == === Presidentin täysivaltaiset edustajat === # Viktor Tšerkesov (2000–2003) # Valentina Matvijenko (2003) # Ilja Klebanov (2003–2011) # Nikolai Vinnitšenko (2011–2014) # Vladimir Bulavin (2014–2016) # Nikolai Tsukanov (2016–2017) # Aleksandr Beglov (2017–2018) # Aleksandr Gutsan (2018–) == Lähteet == *
Kari Haakana

Kari Haakana (s. 8. marraskuuta 1973 Outokumpu) on suomalainen pelaajauransa lopettanut jääkiekkoilija, pelipaikaltaan puolustaja. Haakana on Kiekko-Espoon kasvatti, mutta SM-liigassa hän debytoi kuitenkin Rauman Lukon paidassa. Tämän lisäksi hän ehti pelata Suomessa Espoo Bluesissa, Jokereissa, Oulun Kärpissä ja Pelicansissa. Vuonna 2001 Haakana pelasi muutaman ottelun NHL:ssä Edmonton Oilersissa. Lisäksi hän edusti urallaan Saksan DEL-liigan Sportbund DJK Rosenheimia ja EV Duisburgia, Ruotsin Elitserienin MODOa ja Skellefteåå, NLA:n Kloten Flyersia, Italian Serie A:n HC Valpellicea sekä Itävallan pääsarjassa pelannutta slovenialaista HDD Olimpija Ljubljanaa. Uransa jälkeen hän on valmentanut muun muassa Jokereiden ja Bluesin juniorijoukkueita. ==Tilastot== 1990–1991 Kiekko-Espoo I-div 4 0 1 1 0 Kiekko-Espoo A-SMS 22 1 1 2 14 1991–1992 Kiekko-Espoo jun. 26 0 4 4 34 1992–1993 Lukko SML 4 0 0 0 0 Lukko A-SMS 36 4 16 20 60 1993–1994 Kiekko-Espoo SML 47 3 2 5 40 Kiekko-Espoo A-SMS 5 0 2 2 2 1994–1995 Kiekko-Espoo SML 48 4 3 7 54 4 0 0 0 0 1995–1996 Kiekko- Espoo SML 45 1 7 8 48 1996–1997 Kiekko-Espoo SML 48 0 12 12 69 1997–1998 Kiekko-Espoo SML 47 4 1 5 59 8 0 1 1 6 1998–1999 Sportbund DJK Rosenheim DEL 51 1 9 10 58 1999–2000 Sportbund DJK Rosenheim DEL 50 3 5 8 46 Sportbund DJK Rosenheim DEL-Q 11 1 4 5 28 2000–2001 Jokerit SML 52 2 8 10 98 5 0 0 0 2 2001–2002 Hamilton Bulldogs AHL 6 0 2 2 25 Jokerit SML 36 0 3 3 40 12 2 2 4 2 2002–2003 Edmonton Oilers NHL 13 0 0 0 4 Hamilton Bulldogs AHL 12 0 4 4 12 14 1 2 3 6 2003–2004 MODO SEL 31 1 3 4 50 6 0 0 0 12 2004–2005 Blues SML 47 1 9 10 52 2005–2006 Blues SML 20 0 4 4 66 Füchse Duisburg DEL 21 0 6 6 42 Füchse Duisburg DEL-Q 5 0 3 3 6 2006–2007 Skellefteå AIK SEL 43 1 11 12 56 Skellefteå AIK SEL-Q 10 0 1 1 4 2007–2008 Skellefteå AIK SEL 21 0 1 1 20 Kärpät SML 9 1 3 4 14 11 0 1 1 12 2008–2009 Pelicans SML 18 2 0 2 16 2009–2010 Kloten Flyers NLA 8 0 0 0 10 HC Valpellice Serie A 22 1 4 5 34 4 1 1 2 6 2010–2011 HDD Olimpija Ljubljana ÖEL 7 0 3 3 2 12 kautta yhteensä SML 421 18 52 70 556 40 2 4 6 22 1 kausi yhteensä NHL 13 0 0 0 4 ==Lähteet== * * * * ==Aiheesta muualla== *Kari Haakana nhlfinns.net Luokka:Suomalaiset jääkiekkoilijat Luokka:Edmonton Oilersin varaamat pelaajat Luokka:Vuonna 1973 syntyneet Luokka:Elävät henkilöt
Amortem

__NOTOC__ Amortem on Ruoskan neljäs studioalbumi, joka julkaistiin 5. heinäkuuta 2006. Kappaleet ”Alasin” ja ”Mies yli laidan” julkaistiin singleinä, ja niistä kuvattiin musiikkivideot. Kappaleen ”Mies yli laidan” ohjasi Henrik Mennander ja ”Alasimen” ohjasi Kusti Manninen. Albumi ylsi Suomen virallisen listan sijalle 6. == Kappaleet == # # # # # # # # # # # == Kokoonpano == * Patrik Mennander – laulu * Anssi Auvinen – kitara/taustalaulu * Kai Ahvenranta – kitara/taustalaulu * Mika Kamppi – basso * Sami Karppinen – rummut == Arvostelut == * Imperiumi.net: Imperiumi.net: Levyarvio == Lähteet == Luokka:Vuoden 2006 albumit Luokka:Ruoskan albumit
Dordrecht

Dordrecht on kaupunki Etelä-Hollannin provinssissa Alankomaissa. Vuonna 2011 siellä oli 118 810 asukasta. Kaupungissa on telakka, puu-, metalli- ja kemianteollisuutta sekä pieni merisatama. Se sai kaupunkioikeudet vuonna 1220. Keskiajalla Dordrecht oli Alankomaiden vaurain kaupunki, mutta sen asema alkoi heikentyä 1400-luvulla muun muassa tulvan ja tulipalon takia. == Lähteet == == Aiheesta muualla == Luokka:Alankomaiden kaupungit Luokka:Etelä-Hollannin kunnat
Ede

Ede on kaupunki Alankomaiden itäosassa, Utrechtin ja Arnhemin puolivälissä. Vuonna 2011 siellä oli 108 285 asukasta. Kaupungilla ei ole vesiyhteyksiä, sillä valtatie- ja rautatieverkko palvelevat sitä hyvin. Myöskään Schipholin lentoasema ei ole kaukana. == Ystävyyskaupungit == Edellä on yksi ystävyyskaupunki: * Chrudim == Lähteet == == Aiheesta muualla == Luokka:Alankomaiden kaupungit Luokka:Gelderlandin kunnat
Perhosveitsi

Perhosveitsellä voidaan tarkoittaa eurooppalaista tai itämaista perhosveistä. Eurooppalainen perhosveitsi, balisong, koostuu kolmesta osasta; kahdesta kahvakappaleesta (safe handle, bite handle), jotka on kiinnitetty terän takareunan kulmiin. Kahvat voi kääntää veitsenterän suojaksi silloin kun itse veistä ei tarvita. Itämainen perhosveitsi sen sijaan on suuri, noin 20–30 cm pitkä leveäteräinen veitsi, joka painaa jopa puoli kiloa. Terä on joko tasaisen suora tai kärkeä kohti hieman levenevä. Terä on teroitettu joissakin malleissa molemmilta puolilta, mutta niissä on suurin piirtein etusormen kohdalla tylsistetty kohta. Joissakin malleissa on silti vain toinen puoli teroitettu ja veitsenterän tylsä reuna on joko täysin suora tai jopa hieman eteenpäin kaartuva. Itämaisen perhosveitsen kädensijassa on tylsällä sivulla koukkumainen väistin, johon voi vangita vihollisen aseen. Toisella puolella väistin taipuu kahvan taakse muodostaen suojan sormille. Itämainen perhosveitsi on kung fussa käytössä kahdenkäden tekniikoissa. Toinen veitsi on puolustava ja toinen hyökkäävä. Jotkut harrastelijat harjoittelevat huvikseen erilaisia hienolta näyttäviä temppuja ja sarjoja perhosveitsillä. Tätä varten on myynnissä myös tylppäteräisiä veitsiä, joiden avulla harrastuksen voi aloittaa loukkaamatta itseään liian vakavasti. Ensimmäiset perhosveitset valmistettiin Espanjassa 1500-luvulla. Vanhin säilynyt on ranskalainen veitsi vuodelta 1710. 1980-luvulla Fiskars markkinoi perhosveistä Eräpuukon tuotenimellä Suomessa. Malli suunniteltiin alun perin Hackmanilla vuonna 1942, ja siinä oli alun perin puiset kahvanpuolikkaat. Luokka:Teräaseet
Isokeihäsrausku

Isokeihäsrausku (Dasyatis brevicaudata) on keihäsrauskujen heimon suurikokoisin laji. Sitä tavataan Etelä-Afrikan, Mosambikin, Australian ja Uuden-Seelannin rannikkovesillä. Se pysyttelee vesissä, joiden syvyys on vähemmän kuin 470 metriä. == Ulkonäkö ja koko == Isokeihäsrauskun vartalon halkaisija voi olla kaksi metriä, ja kokonaispituus pyrstö mukaan lukien yli neljä metriä. Isokokoinen yksilö voi painaa 350 kg. Isokeihäsrauskun selkäpuoli on harmaanruskea tai siniharmaa, kummankin kylkievän vieressä on rivi sinisiä pilkkuja ja vatsapuoli on vaalea. == Myrkyllisyys == Lähellä isokeihäsrauskun häntämäisen pyrstön juurta on myrkkypiikki, jolla voi olla pituutta jopa metrin verran. Rausku uusii piikin, jossa on teräviä taaksepäin osoittavia väkäsiä, satunnaisesti pudottamalla sen ja kasvattamalla uuden. Jos rausku onnistuu iskemään ihmistä, iskukohta turpoaa ja kipu voi kestää kuukausia. Keihäsrausku ei ole aggressiivinen, mutta voi iskeä, jos se tuntee olonsa uhatuksi. Rauskun päälle voi astua vahingossa, koska niillä on tapana maata pohjassa osittain hiekkaan hautautuneena. Isokeihäsrausku on maailman toiseksi myrkyllisin kala. Myrkyllisin kala on velhokala. Australialainen televisiojuontaja ja villieläinasiantuntija Steve Irwin kuoli syyskuussa 2006 isokeihäsrauskun pistettyä häntä myrkkypiikillä lähelle sydäntä Isolla valliriutalla Koillis-Australiassa. Irwin oli kuvaamassa vaarallisia merieläimiä käsittelevää luontodokumenttia. == Lähteet == ==Aiheesta muualla== * Luokka:Rauskut
Korjažma

Korjažma () on Venäjällä Arkangelin alueella Kotlasin piirissä sijaitseva kaupunki ja tärkeä metsäteollisuuskeskus. left|thumb|230px|Nikolai Korjažemskin luostaria left|thumb|230px|Leninin valtakatu left|thumb|230px|Näkymä Kotlasin selluloosa- ja paperitehtaalle Korjažma sijaitsee Vytšegda-joen vasemmalla eli etelärannalla, noin 30 km itään Kotlasista, jossa joki yhtyy Vienanjokeen. Matkaa on noin 835 kilometriä Arkangeliin. Korjažman perustamisajankohtana pidetään vuotta 1535, jolloin paikalle nousi Nikolai Korjažemskin luostari. Luostarin toiminta katkesi vuoden 1917 jälkeen. Seutu on alavaa ja ilmasto mantereinen. Selluloosan tuotanto Korjažmassa alkoi vuonna 1961, jonka jälkeen paikkakunnan kasvu oli nopeaa. Kaupunkioikeudet Korjažma sai vuonna 1985. Kaupungissa sijaitseva, Gruppa Ilim -konserniin kuuluva Kotlasin sellu- ja paperitehdas (Kotlasski tselljulozno-bumažnyi kombinat) mainitaan Venäjän ja Euroopan suurimmaksi sellu- ja paperitehtaaksi. Se tuottaa noin 20 % kaikesta Venäjällä valmistetusta selluloosasta ja kartongista. Tuotannosta 65 % menee vientiin. Ilim-yhtiön hallussa on yli puolet Venäjän selluloosatuotannosta. ==Väestö== Väkiluku 1959 1970 1979 1989 2003 2010 Korjažma 10 900 33 200 42 800 41 800 42 800 39 641 Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia. ==Lähteet== == Aiheesta muualla== * Korjažma online * Heraldicum Korjažman vaakunasta
Java Platform, Enterprise Edition

Java Platform, Enterprise Edition tai Java EE (aiemmin käytetty nimitystä Java 2 Platform, Enterprise Edition ja J2EE, versioon 1.4 saakka) on ohjelmistokehitysalusta monitasorakenteisten Java-sovellusten kehitykseen ja suoritukseen. Java EE on spesifikaatio, jota sovelluspalvelimien ja ohjelmistokehitysympäristöjen tulee noudattaa. Java EE sisältää useita API- määrityksiä kuten JDBC, RMI, e-mail, JMS, web services, XML jne. Näiden lisäksi Java EE sisältää komponenttimäärittelyjä kuten Enterprise JavaBeans, servlet, portlet ja JavaServer Pages. Java EE määrittelee sovelluspalvelimen, jonka toteuttavat mm. Oracle WebLogic, GlassFish, IBM WebSphere ja JBoss. ==Historia== Alkuperäisen J2EE-määrityksen kehitti Sun Microsystems. Version 1.3 jälkeen määritystä on kehitti Java Community Process. Java EE siirtyi Oraclen omistukseen yrityskaupassa 2010, jolloin Oracle osti Sun Microsystemsin. Viimeisin Java EE 8 -versio julkaistiin elokuussa 2017. Syyskuussa 2017 Oracle ilmoitti, että Java EE:n kehitys siirtyy Eclipse Foundation yhteisölle. Uudeksi nimeksi valittiin Jakarta EE, koska Oracle omistaa edelleen tekijänoikeudet Java tuotemerkkiin. * J2EE 1.2 (1999) * J2EE 1.3 (2001) * J2EE 1.4 (2003) * Java EE 5 (2006) * Java EE 6 (2009) * Java EE 7 (2013) * Java EE 8 (2017) == Aiheesta muualla == * Oraclen Java EE -sivusto * Oraclen Java EE itseopiskelu-sivusto * Java EE 7 luokkakirjastot * Java EE -sertifioidut sovelluspalvelimet * Java Community Process Luokka:Java
Mataró

Mataró on kaupunki Espanjan Kataloniassa, melko lähellä Barcelonaa. Vuonna 2016 kaupungissa oli 125 517 asukasta. Antiikin aikana nykyisen Matarón paikalla sijaitsi roomalainen Iluron kaupunki. Siitä on säilynyt joitakin raunioita. Espanjan ensimmäinen rautatie oli Barcelona–Mataró-linja, joka avattiin liikenteelle vuonna 1848.Mataro Encyclopedia Britannica Arkkitehti Josep Puig i Cadafalch syntyi Mataróssa. == Lähteet == == Aiheesta muualla == Luokka:Katalonian kaupungit
Johannes Aavik

Johannes Aavik, kirjailijanimi RandvereAavik, Johannes, Tietosanakirja. Osa 11, palsta 8. Tietosanakirja-osakeyhtiö 1922 (8. joulukuuta 1880 Pöide, Saarenmaa – 19. maaliskuuta 1973 Tukholma, Ruotsi) oli virolainen kielitieteilijä ja viron kielen uudistaja. ==Historia== ===Uran alkuvaiheet=== Aavik kävi 1888–1902 koulua Kuressaaressa saksankielisessä kimnaasissa. Hän osallistui siellä nuorten kirjallisuuspiiriin, joka julkaisi käsinkirjoitettua lehteä. Aavik hyödynsi siihen Juhani Ahon kirjoittamia lastuja. 1902 Aavik lähti kahdeksi vuodeksi opiskelemaan Tarton yliopistoon, jossa hän tutustui tuleviin nooreestiläisiin, mm. Gustav Suitsiin ja Friedebert Tuglasiin. 1903 Aavit lähti Ukrainaan jatkamaan opintoja Nežinin historiallis- kielitieteellisessä instituutissa. Ukrainassa hän kirjoitti 1904 Georg Brandesille ranskankielisen katsauksen viron uudempaan kirjallisuuteen. Hän kirjoitti Noor-Eestin ensimmäiseen albumiin 1905 muun muassa viron kirjakielen täydentämisen keinoista. ===Helsingin yliopistoon=== 1906 hän siirtyi opiskelemaan Helsingin yliopistoon. Tällöin hän tutustui Juhani Ahoon, jolta pyysi lupaa vironkielisen lastuvalikoiman julkaisemiseen. 1907 Aavik julkaisi Ahon lastuista valikoiman Laastud, Väljavalik I. 1909 ilmestyneessä Noor- Eestin III albumissa oli Aavikin kaukokirjallinen teos Ruth' kirjailijaniemellä J. Randvere (näköispainos 1980Ruth Finna.fi, viitattu 2.5.2024). 1910 Aavik valmistui Helsingin yliopistosta filosofian kandidaatiksi; pro gradu -tutkielma oli ranskalaisesta kirjailijasta Paul Bourget'sta. Hän julkaisi vuonna 1911 Villem Grünthalin kanssa toisen valikoiman Ahon lastuja, Laastud II. Aavikin vironnos teoksesta Yksin ilmestyi vuonna 1912. ===Kielenuudistusliike=== Aavik oli viron kielenuudistusliikkeen keulahahmo. Hän esitteli liikkeen teoreettiset perusteet vuonna 1924 kirjassaan Keeleuuenduse äärmised võimalused. Hän toi viron kieleen paljon uusia sanoja kansankielestä ja suomesta ja loi yhdyssanoja ja johdoksia, joista osa on edelleen käytössä.Erelt, Tiiu 1989: Viron kielen ohjailu: Historiallinen kehitys ja nykytilanne. — Kielikello 1 (21. vsk.), s. 5–12. Hän halusi korvata viron ü-kirjaimen y:llä. ===Pako Ruotsiin === Syksystä 1940 lähtien Aavik asui Nõmmella. Vuonna 1944 hän pakeni Ruotsiin, jossa hän työskenteli arkistotyöntekijänä, kääntäjänä ja kieliartikkeleiden ja koulukirjojen kirjoittajana Tukholmassa. Vuosina 1960-1962 hän oli Ruotsin Viron-valtuuskunnan edustajana. Hän kuoli Tukholmassa. Hänet haudattiin siellä olevalle metsähautausmaalle. == Lähteet == Luokka:Virolaiset kielitieteilijät Luokka:Ruotsin virolaiset Luokka:Vuonna 1880 syntyneet Luokka:Vuonna 1973 kuolleet
Jyrki Linjama

Jyrki Ilari Linjama (s. 23. huhtikuuta 1962 Jyväskylä)Kuka kukin on 2007, Otava 2006 on suomalainen säveltäjä. Jyrki Linjama syntyi Jyväskylässä ja aloitti musiikinopintonsa Einojuhani Rautavaaran (sävellys) ja Paavo Heinisen (satsioppi) johdolla Sibelius-Akatemiassa. Hän valmistui musiikin maisteriksi vuonna 1989 ja opiskeli myös Haagissa, Budapestissa ja Berliinissä. Hän on opettanut Helsingin yliopistossa 1986–1987, Sibelius-Akatemiassa 1993–1995 ja Turun yliopistossa vuodesta 1993 lähtien. Linjaman isoisä oli Jaakko Linjama. Linjaman poika on DJ ja tuottaja Lenno Linjama (s. 1995). ==Musiikki== Linjama yhdistää sarjalliseen tekniikkaan perinteisiä muotorakenteita, kuten cantus firmus -tekniikkaa. Linjamaa kiehtovat musiikin, teologian, etiikan, kielen, runouden ja tanssin rajapinnat ja kohtaamiset. Linjaman musiikille on tyypillistä myös rytminen ja harmoninen monimutkaisuus. Linjama on saanut useita tunnustuksia, ja suomalaiset orkesterit ja festivaalit ovat tilanneet häneltä teoksia. Linjama oli itävaltalaisen Carinthischer Sommer -festivaalin teemasäveltäjä vuonna 2010. Linjama sai lokakuussa 2004 Paulon Säätiön Hulda Paulo -palkinnon. ==Lähteet== == Aiheesta muualla == * Jyrki LinjamaSuomalaisen musiikin tiedotuskeskuksen sivuilla Luokka:Suomalaiset taidemusiikin säveltäjät Luokka:Vuonna 1962 syntyneet Luokka:Elävät henkilöt
Vanden Plas

Vanden Plas on saksalainen progressiivista metallia soittava yhtye. Se on perustettu Kaiserslauternissa 1986. Vuosina 1991 ja 1994 he levyttivät kappaleet ”Keep On Running” (1991) ja ”Das Ist Für Euch” (1994) taistelulauluksi paikalliselle jalkapalloseuralle FC Kaiserslauternille. Kaikkia yhtyeen jäsenistä on kutsuttu teatteri- ja rockmusikaaliprojekteihin, kuten Jesus Christ Superstar, The Rocky Horror Show, Pieni kauhukauppa ja Evita. Vuonna 2004 laulaja Andy Kuntz julkaisi kunnianhimoisen sooloprojektinsa nimellä Abydos. Projektin pohjalta esitettiin musikaali 2. helmikuuta 2006 Kaiserslauternin paikallisessa teatterissa. Vuonna 2006 yhtye julkaisi konseptialbumin Christ.0, joka pohjautuu Alexandre Dumas’n kirjaan Monte-Criston kreivi. ==Diskografia== * Colour Temple (1994) * AcCult (1996, akustinen EP) * The God Thing (1997) * Far Off Grace (1999) * Spirit Of Live (2000, livealbumi) * Beyond Daylight (2002) * Christ.0 (2006) * Seraphic Clockwork (2010) * Chronicles of the Immortals: Netherworld (path1) (2014) * Chronicles of the Immortals: Netherworld II (2015) * The Ghost Xperiment: Awakening (2019) * The Ghost Xperiment: Illumination (2020) ==Aiheesta muualla== *Virallinen sivu *Vanden Plas progarchives.comissa Luokka:Saksalaiset progressiiviset metalliyhtyeet
Solikamskin vaakuna

Solikamskin vaakuna on Solikamskin kaupungin historiallinen vaakuna, joka vahvistettiin 17. heinäkuuta 1783, kuten muutkin Permin seudun vaakunat. Vaakunan yläosa on Permin vaakuna ja sen alaosassa on kuvattu suolaputki, minkä avulla suolaa nostettiin ennen maasta. Kaupungin vaakuna otettiin uudelleen käyttöön 11. helmikuuta 1992. Sittemmin kaupunki on ottanut käyttöön graafiselta asultaan uudistetun vaakunan. Vaakunan osa-aiheena esiintyvä Permin kaupungin vaakuna on vanhempaa perua. Siinä kuvataan selässään Raamattua kantavaa karhua, jossa Raamatun päällä on Andreaksen risti. Aihe on tsaari Aleksei Mihailovitšin ajoilta. ==Lähteet== Luokka:Solikamsk Luokka:Venäjän vaakunat
Elimination Chamber

Eliminaton Chamber on ottelutyyppi showpainissa. Ottelutyyppiä käytetään erityisesti World Wrestling Entertainmentissa. Ottelupaikkana toimii häkillä ympäröity kehä, jonka kulmiin on liitetty neljä pleksiseinäistä koppia. Kaksi painijaa aloittaa ottelun kehässä, kun muut neljä painijaa odottavat kopeissa ottelunsa alkua. Voittajaksi selviytyy viimeisenä häkkiin jäänyt. == Tilastot == Numero Ottelu Tapahtuma Kesto 1 Shawn Michaels selätti Triple Hn, Rob Van Damin, Kanen, Chris Jerichon, ja Booker Tn voittaen World Heavyweight Championshipin. Survivor Series 2002 39:20 2 Triple H selätti Goldbergin, Randy Ortonin, Kevin Nashin, Chris Jerichon ja Shawn Michaelsin pitäen World Heavyweight Championshipinsä SummerSlam 2003 19:12 3 Triple H selätti Edgen, Chris Benoitin, Batistan, Chris Jerichon ja Randy Ortonin pitäen World Heavyweight Championshipin New Year's Revolution 2005 34:55 4 John Cena selätti Kurt Anglen, Carliton, Chris Mastersin, Shawn Michaelsin ja Kanen pitäen WWE Championshipin New Year's Revolution 2006 28:23 5 Extreme Elimination Chamber. Bobby Lashley selätti The Big Shown, Hardcore Hollyn, CM Punkin, Testin ja Rob Van Damin voittaen ECW World Championshipin December to Dismember 2006 24:42 6 The Undertaker selätti Batistan, Montel Vontavious Porterin, Finlayn, The Great Khalin, ja Big Daddy Vn No Way Out 2008 February 17, 2008 29:34 7 Triple H selätti Shawn Michaelsin, John "Bradshaw" Layfieldin, Jeff Hardyn, Chris Jerichon, ja Umagan No Way Out 2008 23:55 8 Triple H selätti Edgen, The Undertakerin, Big Show’n, Jeff Hardyn ja Vladimir Kozlovin ja voitti WWE Championshipin No Way Out 2009 35:51 9 Edge selätti John Cenan, Rey Mysterion, Kanen, Mike Knoxin ja Chris Jerichon ja voittaen World Heavyweight Championshipin No Way Out 2009 29:47 10 John Cena selätti Triple H:n, Randy Ortonin, Ted DiBiasen, Sheamusin ja Kofi Kingstonin ja voitti WWE Championshipin Elimination Chamber 2010 30:34 11 Chris Jericho selätti The Undertakerin, CM Punkin, Rey Mysterion, John Morrisonin ja R-truthin ja voitti World Heavyweight Championshipin Elimination Chamber 2010 35:38 ==Lähteet== Luokka:Showpainin ottelumuodot de:Wrestling- Matcharten#Elimination Chamber it:Tipi di match di wrestling#Elimination Chamber Match
Kuban Airlines

Kuban Airlines oli venäläinen lentoyhtiö, joka operoi lähinnä Venäjän sisäistä liikennettä Krasnodarista käsin. Ulkomaanlentoja yhtiöllä oli mm. Frankfurtiin. Yhtiö lopetti toimintansa talousvaikeuksien vuoksi 11. joulukuuta 2012. ==Historia== Yhtiö perustettiin ja se aloitti toimintansa vuonna 1932 osana Aeroflotia, ja se yksityistettiin vuonna 1992. Sen omistus jakaantui valtion (51%) ja työntekijöiden (49%) kesken. ==Reittikohteet== Kuban Airlines lensi säännöllisesti seuraaviin kohteisiin (tammikuu 2005): *Kotimaan kohteet: Anapa, Kaliningrad, Kazan, Krasnodar, Moskova, Nižnevartovsk, Pietari, Surgut ja Ufa. *Ulkomaan kohteet: Frankfurt am Main, Jerevan ja Taškent. ==Laivasto== Elokuussa 2006: *Antonov An-24 1 kpl *Jakovlev Jak-42 11 kpl == Lähteet == ==Aiheesta muualla== *Kuban Airlines Luokka:Entiset venäläiset lentoyhtiöt Luokka:Krasnodar Luokka:Entiset Aeroflotin jaostot
William Albright (säveltäjä)

William Hugh Albright (20. lokakuuta 1944 – 17. syyskuuta 1998) oli yhdysvaltalainen säveltäjä, pianisti ja urkuri. William Albright syntyi Garyssä, Indianassa, ja aloitti pianonsoiton 5-vuotiaana. Hän opiskeli Juilliard Preparatory Departementissa 1959–1962, Eastman School of Musicissa 1962–1963, Michiganin yliopistossa 1963–1970 ja vuoden Pariisin konservatoriossa Olivier Messiaenin johdolla. Hän sai opetusta myös George Rochbergilta ja Max Deutschilta.http://www.bach-cantatas.com/Lib/Albright- William.htm William Albrightille on myönnetty kaksi Koussevitzki- sävellyspalkintoa, Queen Marie Jose -palkinto ja American Academy of Arts and Lettersin palkinto.http://www-personal.umich.edu/~cyoungk/albright.htm Hän yhdisteli teoksissaan monesti modernin taidemusiikin ja populaarimusiikin vaikutteita ja piti varsinkin ragtimesta. Urkumusiikin lisäksi Albrightin tuotantoon kuuluu muun muassa klarinettikvintetto ja cembalokonsertto. William Albright kuoli Michiganin Ann Arborissa 1998. Hän opetti siihen saakka Michiganin yliopistossa. Hän oli kärsinyt useita vuosia alkoholismista.http://www.newmusicbox.org/article.nmbx?id=2566 == Lähteet == Luokka:Yhdysvaltalaiset säveltäjät Luokka:Yhdysvaltalaiset urkurit Luokka:Yhdysvaltalaiset pianistit Luokka:Vuonna 1944 syntyneet Luokka:Vuonna 1998 kuolleet
William Albright

William Albright on seuraavien henkilöiden nimi: * William F. Albright (1891–1971), yhdysvaltalainen arkeologi ja kielitieteilijä * William Albright (1944–1998), yhdysvaltalainen säveltäjä, pianisti ja urkuri.
Roberto Sierra

Roberto Sierra (s. 1953) on puertoricolainen säveltäjä. Roberto Sierra syntyi Puerto Ricolla ja opiskeli Puerto Ricon yliopistossa ja konservatoriossa. Valmistuttuaan hän lähti Eurooppaan, jossa hän opiskeli aluksi Royal College of Musicissa ja Lontoon yliopistossa sekä myöhemmin Utrechtissa. http://www.bmop.org/musicians/composer_bio.aspx?cid=215 Hän palasi Puerto Ricolle 1982. Roberto Sierralle on myönnetty American Academy of Arts and Lettersin musiikkipalkinto, Budapestin kevätfestivaalin palkinto ja Alienor- cembalokilpailun palkinto. Hänestä tuli vuonna 1989 Milwaukeen sinfoniaorkesterin nimikkosäveltäjä. Roberto Sierra on säveltänyt orkesteri-, kamari-, vokaali- ja soolomusiikkia. Eräs tunnetuimmista teoksista on vuonna 2006 kantaesitetty Missa Latina. == Lähteet == == Aiheesta muualla == * Viralliset sivut Luokka:Yhdysvaltalaiset säveltäjät Luokka:Vuonna 1953 syntyneet Luokka:Elävät henkilöt
Discovery Institute

Discovery Institute on ajatushautomo, voittoa tuottamaton koulutuksellinen instituutti, joka perustettiin vuonna 1990. Sen päämaja on Seattlessa, Yhdysvalloissa. Instituutin kiinnostuksen kohteita ovat muun muassa älykäs suunnittelu, julkinen opetus ja kansainvälinen yhteistyö Cascadian alueella. == Rahoitus == Discovery Institute on voittoa tavoittelematon säätiö, joka rahoittaa toimintansa yksityisten, organisaatioiden rahoituksella ja lahjoituksilla, jäsentensä panostuksella sekä erilaisten säätiörahoitusten avulla. Asiakirjat osoittavat, että lahjoitukset olivat vuonna 1997 1,4 miljoonaa dollaria ja vuonna 2003 4,1 miljoonaa dollaria. Lahjoitukset ovat peräisin 22 taholta, joista arviolta kaksi kolmannesta on uskonnollisia. The Discovery Instituten johtajistoon kuuluva Stephen C. Meyerin mukaan säätiö saa rahaa varakkailta konservatiiveilta. Rahoittajina on samoja konservatiiveja, jotka rahoittivat George W. Bushia tämän pyrkiessä presidentiksi. Esimerkiksi Bill ja Melinda Gatesin säätiö on avustanut instituuttia kymmenellä miljoonalla dollarillaDiscovery Institute . Discovery Institute kuitenkin kiistää, että sen todelliset tavoitteet olisivat uskonnollisia, eikä rahojen uskonnollinen lähde sen mielestä muuta asiaa. DI:n PR-edustaja keskeytti haastattelun, kun ABC News kysyi monista evankelikaalisten lahjoituksista. == Tavoitteet == Discovery Instituten virallinen kanta evoluution kouluopetukseen Yhdysvalloissa on nykyisin se, että kouluissa ei pidä opettaa älykkään suunnittelun teoriaa. Instituutti painottaa pikemminkin sitä, että oppilaille opetettaisiin enemmän evoluutiota teoriana muiden joukossa, myös vertaisarvioinnin läpikäyneissä tutkimuksissa esiintyviä evoluution ongelmakohtia. Instituutti ei kehota, että ongelmakohtien väitettäisiin selittyvän älykkäällä suunnittelijalla tai Jumalalla.Discovery Institute, Questions Aikaisemmin Discovery Instituten kanta oli, että älykäs suunnittelu tulisi mainita kouluissa evoluution vaihtoehtona.Arn, ohjekirja Instituutin julkisuuteen vuotaneen Wedge-strategian tavoite oli uudistaa koko yhdysvaltalainen kulttuuri vastaamaan konservatiivisia kristillisiä näkemyksiä, poistaa darwinismi lopullisesti sekä tehdä älykkään suunnitelman ideasta hallitseva näkökanta tieteisiin. ==Discovery Instituten johtokunta== puheenjohtaja *Bruce Chapman varapuheenjohtajat * Steven J. Buri * Stephen C. Meyer Board of Directors * Howard Ahmanson, Jr. * Tom Alberg * William Baldwin * Christopher T. Bayley * Bruce Chapman * Robert J. Cihak * Slade Gorton * Richard R. Greiling * Robert J. Herbold * Susan Hutchison * Michael D. Martin * Byron Nutley * James Spady * Michael K. Vaska * Raymond J. Waldmann Senior Fellows * Robert J. Cihak * George Gilder * Hance Haney * David Klinghoffer * Yuri Y. Mamchur * Stephen C. Meyer * Wesley J. Smith * Bret Swanson * William Tucker * John G. West * John Wohlstetter Adjunct Fellows * Howard L. Chapman * Edwin Meese * Richard Rahn * Robert Spitzer Former Fellows * Vincent Phillip Muñoz * James J. Na * Mark Ryland ==Lähteet== == Aiheesta muualla == *Discovery Instituten virallinen kotisivu Luokka:Älykäs suunnittelu Luokka:Yhdysvaltalaiset ajatushautomot
Joutsenen veljekset

Joutsenen veljekset eli Karl Fredrik Joutsen (vuoteen 1883 Johnson, 19. heinäkuuta 1865 Kaarina – 6. joulukuuta 1948Hietaniemen hautausmaa, kortteli H 33, rivi 8, hauta 198) ja Anton Fabian Johnsson (13. tammikuuta 1868 – 3. helmikuuta 1942 Helsinki) olivat suomalaisia Klondikessa menestyneitä kullankaivajia. Veljekset kuuluivat Johnsson-sukuun, joka oli lähtöisin Inkerinmaalta. Useimmat sukuun kuuluvat elivät 1700-luvun puolivälistä lähtien Varsinais-Suomessa ja Satakunnassa. Moni heistä vaikutti pappina, kanttorina, opettajana ja hallintomiehenä.Orkamo & Raevuori 1935. Karl ja Anton olivat Turun Nummenpakalta kotoisin olevia sepän poikia. He myös sattuivat molemmat olemaan kultaryntäyksen aikaan Yhdysvalloissa. Siellä he tapasivat lokakuussa 1897 ja päättivät lähteä yhdessä vuolemaan kultaa Klondikeen, missä he muodostivat perustan omaisuudelleen, jota myöhemmin veljesten palattua synnyinmaahansa elokuussa 1905 laajennettiin entisestään erinäisillä sijoituksilla. Suurimman osan tästä omaisuudesta naimattomat veljekset lahjoittivat myöhemmin Turun yliopistolle, joka rakennutti niillä yliopistolle uuden kirjastotalon ja fysiikan-kemian laitosrakennuksen. Kirjastotalon seinällä olevasta Turun Suomalaisen Yliopistoseuran vuonna 1970 lahjoittamasta muistolaatasta löytyy teksti, jossa virheellisesti väitetään kirjastorakennuksen rakennetun Alaskan kullalla, vaikka kulta oli peräisin Klondikesta, Yukonin alueelta Kanadasta: Turussa vuonna 1940 löydetty pikkuplaneetta 3166 Klondike on nimetty veljesten kunniaksi.Oja 2003, s. 63, 76, 102. ==Lähteet== * * * Orkamo, Ilma & Raevuori, Yrjö: Satakunnan Jonsson- suku, Helsinki 1935. * Raevuori, Yrjö: Klondiken veljekset, Alaskan kultakentiltä Turun Yliopistonmäelle, Tapiola 1975. ===Viitteet=== ==Aiheesta muualla== * Turun yliopiston historia Luokka:Klondiken kultaryntäykseen liittyneet henkilöt Luokka:Suomalaiset lahjoittajat Luokka:Sisarukset Luokka:Turun yliopisto
Emmen

Emmen on kaupunki Alankomaiden koillisosassa, Saksan rajalla. Vuoden 2015 alkupuolella siellä oli 107 778 asukasta. Emmen perustettiin toisen maailmansodan jälkeen kuntaliitoksessa, jossa yhdistettiin alueen pieniä, keskiajalla syntyneitä maatalousvaltaisia taajamia. Emmenin keskustan ympärille rakennettiin moderneja asumalähiöitä. Kaupungin väkiluku nousi nopeasti, sillä 1800-luvulla alueella asui vain kolme tuhatta henkeä. Emmenin ehkä tunnetuin urheiluseura on jalkapalloseura FC Emmen, joka pelaa Eerste Divisiessa. Kaupungin nähtävyyksiin kuuluu 1930-luvulla perustettu Dierenpark Emmen -eläintarha. == Lähteet == == Aiheesta muualla == Luokka:Alankomaiden kaupungit Luokka:Drenthen kunnat
Windows Anytime Upgrade

Windows Anytime Upgrade on Microsoftin tarjoama palvelu, jossa Windows Vistan käyttäjät voivat päivittää myyntipakettinsa lisenssiä ostamalla uuden lisenssin internetin kautta. Tämänhetkisten Microsoftilta saatujen tietojen mukaan kaikki Windows Vistan myyntipaketit sisältävät Ultimate Editionin, mutta osa ominaisuuksista on poiskytkettyjä muissa myyntipaketeissa. Tätä ominaisuutta käytetään nykyään Windows XPssä Home ja Professional- versioissa. Nykyisten tietojen mukaan Microsoft ei itse myy lisenssipäivityksiä, vaan sen tekevät Microsoftin valtuutetut pakettikoneiden valmistajat. == Aiheesta muualla == * Microsoft.com - Windows Anytime Upgrade pääsivu Luokka:Microsoft Windows
Tuuletin

Tuuletin on tyypillisesti sähkömoottorin pyörittämä potkuri, joka panee ilman tai muun kaasumaisen aineen liikkeeseen.Facta 2001 osio 17, s. 196 Yleisimmin tuuletinta käytetään ilmastoinnissa ja kaasun siirtämisessä teollisuudessa. Tuuletinta käytetään usein lämpimässä ilmastossa ilmavirran luomiseksi ja siten viileyden tunteen luomiseksi. Tuuletinta käytetään myös esimerkiksi kuivaamiseen, pölyn poistamiseen (esimerkiksi imurin avulla) ja tulen kohentamiseen. Tuuletinta käytetään lisäksi myös tietokoneiden jäähdytykseen, mutta sen sijasta voidaan käyttää jäähdytyslevyä joko yksistään tai tuulettimen rinnalla. == Katso myös == * Viuhka * Huippuimuri * Kattotuuletin == Lähteet == Luokka:Koneet
Länsisatama (Maarianhamina)

thumb|right|250px|Yönäkymä Maarianhaminan länsisatamaan. Maarianhaminan Länsisatama () on Maarianhaminassa sijaitseva matkustajaliikenteen satama, jota käyttävät useat Helsingistä ja Turusta Tukholmaan kulkevat matkustaja- autolautat. Maarianhamina kirjataan Helsingin ja Turun sataman jälkeen Suomen kolmanneksi vilkkaimmaksi ulkomaan matkustajaliikenteen satamaksi. Länsisataman alueella on myös laitureita pienaluksille. == Liikenne == Maarianhaminan sataman vuosittainen matkustajamäärä: vuosi 2006 2007 2008 2009 2010 2011 2012 2013 2014 2015 yhteensä milj. matkustajaa 2,68 2,71 2,86 2,95 2,85 2,77 2,75 2,51 2,49 2,51 ==Satamassakäynti taxfreen vuoksi== Suuret autolautat pysähtyvät Ahvenanmaalla, sillä alue ei kuulu EU:n tullialueeseen ja näin lautoilla voidaan edelleen jatkaa verovapaata myyntiä. Virolaisen Tallink-varustamon alukset Tallinna–Tukholma-reitillä ovat poikenneet Maarianhaminassa Viron liityttyä EU:hun, jotta voisivat jatkaa verovapaata myyntiä. Helsingin linjan lautat ovat pysähtyneet Maarianhaminassa vuodesta 1999 lähtien. Maarianhaminan ohella risteilyaluksia pysähtyy Ahvenanmaalla myös Eckerön tai Lumparlandin Långnäsin satamissa. ==Nähtävyyksiä== Länsisataman alueella, pääosin risteilyalusten käyttämien satamalaiturien pohjoispuolella, sijaitsevat muun muassa museolaiva Pommern, Ahvenanmaan merenkulkumuseo ja Åländska Segelsällskapetin vierassatama. Myös Maarianhaminan vanha tullitalo sijaitsee alueella. ==Maarianhaminan itäsatama== Maarianhaminan itäsatamassa (Österhamn) on suuri vierasvenesatama, purjehdusseuran kotisatama sekä puulaivatelakka, jossa mm. kaljaasi Albanus on rakennettu. ==Lähteet== == Aiheesta muualla == *Maarianhaminan Länsisatama Viking Linen sivuilla Luokka:Suomen Itämeren satamat Luokka:Maarianhaminan rakennukset ja rakennelmat Luokka:Maarianhaminan liikenne
Mudhoney

Mudhoney on Seattlessa vuonna 1988 perustettu grunge-yhtye. Yhtyeen nimi tulee Russ Meyerin ohjaamasta Mudhoney-nimisestä elokuvasta (Onnettomat) vuodelta 1965. Yhtyeen alkuperäiset jäsenet olivat Mark Arm ja Steve Turner, jotka olivat molemmat aiemmin toimineet yhtyeessä Green River. Rumpaliksi he saivat Dan Petersin ja basistiksi Matt Lukinin. Mudhoney julkaisi vuoden 1988 aikana ensimmäisen singlensä "Touch Me I'm Sick", kuten myös Superfuzz Bigmuff -EP:n. Molempien julkaisu tapahtui Sub Pop -levy-yhtiön kautta. Vuonna 1989 Mudhoney oli mukana Sonic Youthin kiertueella Euroopassa. Mudhoneyn ensimmäinen täysimittainen studioalbumi oli Sub Popilla vuonna 1989 julkaistu Mudhoney. Seuraavan albumin (Every Good Boy Deserves Fudge, 1991) julkaisun jälkeen yhtye vaihtoi levy-yhtiönsä Reprise Recordsiin. Yhtye kuitenkin palasi myöhemmin Sub Popille, ja sen tuorein albumi on toukokuussa 2008 julkaistu The Lucky Ones. == Diskografia == === Studioalbumit === * Mudhoney (1989) * Every Good Boy Deserves Fudge (1991) * Piece of Cake (1992) * My Brother the Cow (1995) * Tomorrow Hit Today (1998) * Since We've Become Translucent (2002) * Under a Billion Suns (2006) * The Lucky Ones (2008) * Vanishing Point (2013) * Digital Garbage (2018) * Plastic Eternity (2023) === EP:t ja singlet === * Superfuzz Bigmuff (1988) * Touch Me I'm Sick/Halloween 7" (Sonic Youthin kanssa 1988) * Touch Me I'm Sick/Sweet Young Thing Ain't Sweet No More 7" (1988) * You Got It (Keep It Outta My Face)/Burn It Clean 7" (1989) * You're Gone 7" (1990) * Let It Slide (1991) * Five Dollar Bob's Mock Cooter Stew (1993) * Blinding Sun (1993) * Buckskin Stallion Blues (1994) * You Stupid Asshole/Knife Manual (Gas Hufferin kanssa 1994) * Generation Spokesmodel (1995) * Goat Cheese/Porn Weasel (Strapping Fieldhandsin kanssa 1996) * Night of the Hunted/Brand New Face (1998) * Sonic Infusion/Long Way To Go (2002) * It Is Us/Dig Those Trenches 7" (2006) === Kokoelmat === * Superfuzz Bigmuff Plus Early Singles (1990) * Boiled Beef & Rotting Teeth(1990) * March to Fuzz (2000) * Here Comes Sickness: The Best of the BBC (live) (2000) * Superfuzz Bigmuff Deluxe Edition(2008) Luokka:Yhdysvaltalaiset rockyhtyeet Luokka:Grungeyhtyeet